Elintarvikemarkkinavaltuutettu puuttuu hyvän kauppatavan vastaisiin menettelyihin ensi sijaisesti neuvottelulla, huomautuksella. Tämä voi myös antaa julkisen varoituksen ja kiellon.
Vakavammissa tapauksissa markkinaoikeus voi asettaa kieltojen rikkojalle seuraamusmaksun. Seuraamusmaksun tasoksi esitetään enintään yhtä prosenttia tuotteet ostaneen yrityksen lain soveltamisalaan kuuluvien tuotteiden kaupan vuotuisesta liikevaihdosta.
Seuraamusmaksun perusteena ei siis ole yrityksen liikevaihto kokonaisuudessaan eikä myöskään konsernin liikevaihto. Maksun suuruuden osalta huomioidaan myös rikkomuksen laatu ja laajuus, moitittavuuden aste sekä rikkomuksen kestoaika.
Huomattakoon myös, että jäsenmailta saatujen tietojen mukaan seuraamusmaksun taso vaihtelee huomattavasti. Joissakin jäsenmaissa se on europerusteinen, mutta useimmissa se määräytyy prosentteina liikevaihdosta.
Esimerkiksi Ruotsissa seuraamusmaksun tasoksi on ehdotettu enintään 1 prosentti koko liikevaihdosta.